
O Volapükaflens Valöpo! 





Ko blesir gretikün ebükob statudis nulik Volapükanefa su pads gaseda 
yanula, e spelob, das Volapükaflens ya ereidons onis. 


Bi Volapük glofon ai, binos veütik, das slopans püka nolons nomis, 
kels tefons oni. As Cifal penom: pos tüp nefiima, Volapükamuf nu labon lifi 
nulik, e bi ömikans no suemons gudiko diseini adelik mufa, zesüdos ad 
redakön statudis lönedik pro fütür ota. Ed obs binobs fütür Volapükamufa. 
Dub steifüls obsik, votikans onolons püki, ed opladulons oni pos dead obas. 


Ab din vemo gudik binon dönulifükam Volapükakadäma, kel äslipon 
dü yels mödik. Anu i Kadam labon lifi nulik. Asa okanols reidön in statuds, 
Kadam lölöfik binädon me limans jöl. Tü timül at, dabinoms limans fol, 
sevabo: pösods, kels dalabons sevi legudik pûka. Kadämans at odugoms 
Volapüki ve veg gudikün. Ab nog dabinons plads fol ad nüsumön fa 
Volapükans votik, kels edalárnons püki, kels eblufons noli legudik püka dub 
laut lartügas rigádik e tradutodas se püks votik, igo dub laut bukas. Ünü tim 


okómól, Kadäm obinädon me breins gudikün mufa, ed ogaranon, das pük 
olönedon ai pro tim nulädik. 


Flen obas, söl Meira, vilom, das alan ѕсуоп dö dabin in Beviiresod cla 
Wikipedia” Binon sikloped, kel ninädon nunis nitedik medi püks mödik; 
Volapük labon i pladi oka. Pro utans, kels dalabons nünömi, obinos plak 
bláfodik ad visitön resodatopedi at. Ladet binon : http://vo.wikipedia.org. 
Flen Meira i bejáfom „Vükifoni,” kö kanoy pladón vódemis rigádik in püks 
valik (keninükamü Volapük). If reidan(s) vilon(s)év і keblünön nuni tefik, 
ladet ad atos binon : http:// 


Mutob danön ladöfiküno sóli Mcira asi fleni Manic demü vob legudik at. 


Valikosi Gudikün Olos cd esa 





movan Spr 

SIT BEVÜNETIK NULIK (FINOT) 





Jinos äsif valikos leodon. Ad gespikön nuni obik, penamaflen Britänik 
oba kanom gespikön medü el KOD-pükik-Linglik. Posä egetob gespiki omik, 
dekotob vödemi penükotöl medü el KOD-talaglöpik. Ye ba süpo vilob 
süpädön omi me patäd, kel patuvon in el KOD-pükik-patik-Tsyinik, ab no in 
el KOD-talaglópik. Kleiliko penamaflen Britänik oba no Капот suemön 
vödemi obik, bi no kanom dekotön nunis valik pegetöl medü el KOD- 
talaglöpik. Ad kanön suemön Tsyinoti oba, mutom i lärnön eli KOD-pükik- 
patik-Tsyinik, u mutom labön ai lä om namabuki tefik. Iflabom penamaflenis 
mödik da vol, mutom lärnön balatis patik ela KOD tu mödikis ad kosükön 
flenis okas. Atos otóbom omi vemo, bi ásá ya elogobs, el KOD no binon so 
fasilik ad lärnön äs pereklamöl. 


Lo fikul ad nükotön e dekotön vódemi ela КОР, speloy, das nünöm 
okanon yufön gebanis in tef at. Samo, du nükotam, nünöm no jonidon ad 
välön malis gramatik pötöfik. Dü dekotam, nünöm okanon dunön 
mödikumo, bi vödem ela KOD no binon telsinifik; sekü atos cin ba kodonöv, 
das bit vedonöv itjäfidik. 


Bü yels fol, lafab ela КОР äbinon mu patik; binädon me mals 
nelatinik. Ma slopans ela KOD, penasit at binon vo neudik leigodü püks 
mekavik ya dabinöls. Ye pos dakonsälams mödik, slopans it äbaicedons, das 
kanoy gebön i lafabi latinik. 


Naböfodönuamo el KOD nendoto binon steifül nulik visü jenav pükas 
mekavik, do els KOD-ans it buükons nemi ,,sit.” Ye jenav bevüpükava nunon 
obes, das sit somik labon säkädis. Ekö aniks: 


(1) Vöds bevünetik frutons ad dasev sita, уе vöds 35.000 matemate 
pejaföls no binons fasiliko lärnoviks; 


(2) Bi el KOD no dalabon gramati, studan muton lärnön ti jäfidis 
valik pö el KOD-talaglöpik, ed atos tupos; 


(3) Dabin ela KOD-piikik-patik nefruton ad kosam bevii piikans difik, 
bi nunigetan muton i reigón notodis patik pükas votik; 

4) Sit ela KOD no kanon fomön siti lölöfik kodü süntag e sinifav 
okas; atos odámos tefü volf onik. 
5) Pük no binon kaened; volfon ve veg lönik. 

LINGLÄNAPÜKA 
(fa hiel Rubem Braga) 





- Is this an elephant? 


Klienäl nemedik oba äbinon ad gespikön noiko; ab no ai mutoy sökön stigädi balid 
oya. Loged vifik, keli äjedob lüodü jitidan, äsaidon ad suemön, das ispikof fefiko, ed 
älabof jini mena, kel mobon säkädi veütik. Sekü atos, ävestigob küpälikumo yegi, 
keli äloseitof obe. No älabon probodi logädik, de kelos men labü tikäl mu vifik 
kanonöv kludón, das no äbinon leefad. Ab, if deükoy probodi de leefad, по kodü atos 
stopon ad binön leefad; ed ifi deadon sckü kötet grobälik at, laibinon leefad; laibinon, 
iba leefad deadik binon, prinsipo, leefad, soäs votikafs valik. Ämeditölo (ебі atos, 
ämemob ad küpälön, va etos älabon futis fol, futis bigik fol, äsä leefads kósómons ad 
labön. No älabon. Ni äkanob tuvón göbi smalik, kel kaladon nimi gretik at, e keli 
ómna, äsä ya äküpedob in sirkud, äsvönon me kein cilöfik. 


Pos fin tikasökoda obik, äflekob obi lü jitidan, ed äsagob äsüadölo: 
- No, it’s not! 


Älivükof seifi smalik, koteniko: zögam gespika obik imuifükon ой. Nemediko 
äsäkof обе: 


- Is it a book? 


Asmililob dö sak at. Elifädob dili lifa obik vii buks, sevob bukis, jäfob me buks, 
kanob dientifükön buki pé loged balid vii yegs valasotik votik, samo flads, bakastons u 
cels madik — kiosotik! Etos no äbinon buk, ed igo if öniludoy, das dabinons buks me 
bösi petanädöls, etos no öbinon bal onas; äsümon in mod nonik ad buk. Gespik оба 
äzögon muiko sekuns tel: 

- No, it’s not! 


Alabob blesiri ad logón ofi dónu koteniki — ab dü sekuns te nemédiks. Vom et äbinof 
bal tikälas nesatükovik at, kels ai mobons okes säkis ed ai meditons me nuläl dredik 
demü binäl dinas. (Flekolsös padis tel ad fövön konoti muadik at) 





CILS KÄPTENA GRANT (fa Jules Verne) 09 








ela Robert, ad sebön tónuli ¢ ай mofugón. - 


Leror vutik dranon se vilag. 

TIDADÜP LINGLÄNAPÜKA (Fövot) 





= Is it a handkerchief? 


Sak at vemo ätupon obi. Ad sagön verati, no äsevob, kis kanonóv binón el 
handkerchief; ba äbinon bankoloen ... No! no bankoloen. Kikodo äbinonöv-la-li 
bankoloen? Handkerchief! Äbinon nendoto уба badófik; ba äbinon kontrolan, u 
rietalinaglokil . . . u ba, vemo luveratiko, kapadol. Viomodo äbinosöv, ägespikob 
kuradiko: 

- No, it’s not! 


Vóds obik ätonons laodiko, me mäpet anik, iba önaudob ad lekoefön, das etos, u din 
votik seimik zi nilü ob, ökanon binön el handkerchief. 


Tano dönu äpronof säki. Säk at ye päbefoon fa loged semik, in kel ädabinon litil 
plotófik, sot moba klänik, bosil уйда fagöfik. Vög ойк äbinon nevifikum ka pö turn 
votik; no binob lólófiko nensevik tefü vomalanav, e büä ämaifükof mudi okik, ya 
äsevob fümiko, das ötefos säki fümälik. 


-Is it an ash-tray? 


Fred gretik äfulükon lani оба. Balido, bi sevob, kis binon el ash-tray; el ash-tray 
binon zeniär. Telido, bi, älogedölo lü yeg, keli äjonof obe, äküpedob sümi nekösömik 
опа ad el ash-tray. Si. Äbinon уер nögafomik binü bösin, lunotik mó zimmets 
degkil. Siems äbinons geilotü zimmet za bal, e su ons ädabinons luvegils krugik — 
tels u kils — in dil lópik. In zänahog, sot gefa pämiedüköl dub siems at, ädabinon 
diled zigarüla päsmököl e, is ed us, zens nemödik, ed i lümät ya päfilidöl. Agespikob: 
- Yes! 


Atos, kelos täno äjenon, äbinon nebepenovik. Logod уота gudik lólófiko pälitükon 
dub vef freda: logs ofik änidons — vikod! vikod! - e smilil gretik äfloron vifiko su 
lips ойк bü brefüp nog pitenüköls dub meditam lügik 4 netakedik. Älöädof boso se 
stul e no äkanof taedön ad koltenükön bradi oka e flapilön obi su jot, du äsagof go 
fäkiko: 

- Very well! Very well! 


Binob man natälo plafik, pato pö kosam ko voms. Fäkam, me kel ázelof vikodi obik, 
ätupon obi, äjekob, äjemob ed ävedob pleidik. 


(Tradutod fa hiel Sérgio Meira) 
(Finoti konota kanols reidön in ..Vóg Volapüka” okömöl) 

ZEIL_LIFA 
medü ѕакѕ e gespiks degjól 


Sák degkilid: Bi kleiliko edunobs vális anik dobik, e, sekü atos, godöf ninü 
obs efibikon, dabinos-li nom, keli kanobs sökön, kel okleilükon obes vális 
gudikün? 


Gespik degkilid: Lesi! Dil valik lifa obas paguveron fa LON. Ven dunobs vali, 
kel taádon ko lon tefik, pólobs, bi neletobs, das fólon zeili pötöfik lónik. Plü 
veütik lonem petaädöl, рій fefiko pólobs; seko moükobs ai jenöfi godöfik. 
Semikna, ad taädön ko lons somik jinos obes lübätik, te poso kanobs 
dasuemón stäänükami dämaba! 


Säk degfolid: Kin binon-li lon gretikün? 


Gespik degfolid: Löf binon lon gretikün. Patidon fa filosop valik, kel meriton 
nemi at. Plag ota votafomonöv jafädi lölik. 


Säk deglulid: Lif at, pladulon-li pöti soelik ad menodön pölis obsik? 


Gespik deglulid: Leno! Atos neai kanos binön so. Pelüvölo Lejön Godöfik 
dub vil lónik obas, zeil obsik binon ad pabalón dönu ko On, ab te bi ledesirobs 
zeili at. Anikans oneodons timi brefikum, ab utan, kel emotevon mö fagot 
gretik de rig oka oneodon timi lemódik ad atos. 


Sak degmälid: Tefü neläbikans at, äsi tefü votikans, kels no nog blümons 
ad fölön zeili at, kis ojenos-li? 


Gespik degmálid: Dil sásantik obas panemon LAN. Ven binon in Fon Godöfik 
Valikosa, binon lomo. Te as sam, kanobs betikön tofilis in fon u spagilis in 
furnod. In Fon Godöfik, LAN no neodon notodoti votik, bi Godöf binon notodot 
lölik, kel neodon nosi plu. Ab in zúamóp difik, LAN neodon notodoti votik ad 
vobädön oki. Samo, if lubegan äkömomöv ini ledom gretik ed äprimom ad 
büdön dünanis us, nek öküpälon оті. Votaflano, if äkömomöv peklotöl ás 
reg, táno alan ölobedon оті! Tefon logoti plódik. Saedot válas gudik e 
badikas jafon züamöpi obsik. If eválobs gudiko, táno züamöp obsik obinon 
gudikum, ka if evälobs badiko; sekü atos, notodot plödik, me kel jäfidon LAN 
obsik obinon jönikum. Ab if evälobs badiko, táno züamöp lanik obas obinon 
güo. Züamöp anuik obas binon lif taledik. Sosus notodotamed at, sevabo: 
koap obsik ovoron, okömobs ini züamöp difik, keli ejafobs dü lif at. Kaliet 
züamöpa okömöl osekidon de vals, kelis dunobs di lif at. 

Sák degvelid: E kis ojenos-li utanes, kels jiniko binons nefágiks ad välön 
gudiko? 


Gespik degvelid: Igo atans fino odasuemons vóladi súperik válas gudik, ed 
ogetedons vilöfo onis, bi dil säsantik onas binon vo godöfik, e fino odasevons 


rigi verik onas ed odesirons te otosi, do ba oneodonsöv ti laidüpi ad rivön zeili 
lönik. 


Sak degjólid: Е pö fin, ven efidunobs távi obsik e binobs dénu in Fon 
Godöfik Valikosa, kisi ugaenobs-li? 


Gespik_degjölid: Plu ka kanobs igo dasevön anu. Lefredi odalabobs 
kevobanas Jenöfa Godöfik; ujonobs stunidotis Nämäda, Löfa e Nola 
Godöfikas in dils nenumovik jafäda; udunobs gloratreli godöfik da timäds 
valik, no bi pämütobs ad atos, ab bi fino ävilobs osi, bi ekö nat verik obas, kel 


tuvon fóli oka te dub lefred laidüpik to neletians su veg lunik fo on. E steif 
somik, no äbinon-li privileg ad sökön gloralevegi at? 


000.000... о о о 


KONOTIL 
Un del seimik hiel Petrus äbespikom dinis bisarik ko flen Don. 


„Dini bisarikün elogob ädelo, ven kat oba ebemoniton dogi, ed itävon 
so jú dom jikösta obik.” 


Hiel Don äseilom dü tim brefik. „Sevol-li, das id ob labob dogi, e din 
bisarikün, keli seimüpo elogob, äbinon id ädelo, ven dog oba, labü kat blägik 
su Бак, ebunon love mun! Jenöfo bunon love mun suvo.” 

„Lesi! ägespikom el Petrus, "suno osagol obe, das svins flitons!" 


„Kömolös ko ob aneito, e dog odunon otosi i pro ol!" 


Tú пей sököl, el Petrus, ko flen e dog, ägolons lü fel, Кё äbinon lulak. 
Mun äsvieton e päfläkon in vat. Süpo el Don äprimom ad rönön Dog 
äpöjuton оті ed ebunons fasiliko love lulak. 


„Eköl" ävokädom, „noe dog, abi ob ebunobs love mun!” 


